Missatge: Aquests últims dies estic agafant molt la bicicleta perquè trobo que és un mitjà de transport útil, que em fa arribar als llocs abans que caminant i a sobre jo m'ho passo molt bé anant en bici (el meu cul no s'ho passa tant bé, però vaja...). El cas és que fins ara només m'ho havia pres per fer recorreguts curts com per anar al parc o per anar al gimnàs (jo visc al centre de la ciutat, el gimnàs és en una punta i el parc és a l'altra punta, són 15-20 minutets caminant, però amb la calda és bastant insoportable), però fa dos-tres dies em van proposar un repte: anar en bici fins a un poble de la vora (concretament Tarragona-Vilabella). Ho vaig aconseguir (contra el seu pronòstic ) i avui he tornat a agafar la bici per anar fins a Valls. Val a dir que el Tarragonès és planet, mentre que l'Alt Camp és una mica fotut. Dit això, jo aquests recorreguts els he fet per carretera, ja sigui per la nacional o per carreteres secundàries. Ara venen les preguntes perquè pugueu col·laborar en aquest fil i no resulti tot biogràfic.  Agafeu la bicicleta per anar a altres pobles o per fer rutes pel camp? (no em val Barcelona-L'Hospitalet de Llobregat...) Sabeu alguna pàgina web on pugui trobar els antics camins rurals per on passar amb la bicicleta (és de muntanya, així que per moltes pedres...)? Almenys de la meva zona (Camp de Tarragona) però si és dels Països Catalans també. Vinga ciclistes, expliqueu les vostres experiències!
Emocions: anticipation
no emotion
joy

Resposta: A veure, hi ha infinitat de rutes i senders que es poden fer en bici pels Països Catalans. Ara bé si no estàs massa experimentat et pots endur sorpreses desagradables com ara el mal estat del terreny, que sigui massa dur o que no estigui ben indicat (o nulament indicat). De rutes senzilletes que estan ben indicades tens La Ruta del Carrilet (a les comarques gironines que va d'Olot a Sant Feliu de Guíxols) que s'enquadra dins del projecte de les Vies Verdes (recenment en vaig fer una entre Benicàssim i Orpesa), aquí tens les dues que apareixen al web del Camp de Tarragona (1,2).I pel Camp de Tarragona tens l'anomenat Camí de l'Ebre, el GR-99, desconec en quin estat estarà per TGN, jo el vaig fer per Aragó i la veritat és que era molt pedragós, massa potser. Per coses més locals i també ben indicades és tant fàcil com que et dirigeixis a l'oficina de turisme de la Diputació o de la Generalitat i allà segur que tenen molta informació. També pots anar a preguntar en alguna botiga de bicicletes que es dediquin a organitzar sortides i coses d'aquestes.
Emocions: no emotion, fear, joy